Ir-Regolament tal-Kummissjoni (KE) nru 1524/2002
tas-26 ta' Awissu 2002
li jemenda r-Regolament (KE) Nru 936/97 li jiftaħ u jipprovdi għall-amministrazzjoni ta' kwoti ta' tariffa għal ċanga friska, imkessħa u iffriżata ta' kwalità għolja u għal laħam tal-buflu iffriżat
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KE) Nru 1254/1999 tas-17 ta' Mejju 1999 dwar l-organizzazzjoni komuni tas-suq fil-laħam taċ-ċanga u tal-vitella [1], kif l-aħħar emendat bir-Regolament tal-Kummissjoni (KE) Nru 2345/2001 [2], u partikolarment l-Artikolu 32(1) miġjub fih,
Billi:
(1) L-Artikolu 1 tar-Regolament tal-Kunsill (KE) Nru 1149/2002 tas-27 ta' Ġunju 2002 li jiftaħ kwota awtonoma għal importazzjonijiet ta' laħam taċ-ċanga ta' kwalità għolja [3] jipprovdi għall-ftuħ ta' kwota ta' tariffa ta' importazzjoni annwali ta' 1000 tunnellata metrika ta' laħam taċ-ċanga ta' kwalità għolja li tibda fl-1 ta' Lulju 2002.
(2) L-Artikolu 1 tar-Regolament tal-Kunsill (KE) Nru 1150/2002 tas-27 ta' Ġunju 2002 li jiftaħ kwota awtonoma għal importazzjonijiet ta' laħam taċ-ċanga ta' kwalità għolja [4] jipprovdi għall-ftuħ ta' kwota ta' tariffa ta' importazzjoni annwali ta' 10000 tunnellata metrika ta' laħam taċ-ċanga ta' kwalità għolja ta' l-1 ta' Lulju 2002 sat-30 ta' Ġunju 2003.
(3) Taħt l-Artikolu 2 tar-Regolamenti msemmija fuq il-kwoti msemmija huma mmexxija permezz ta' ċertifikati ta' awtentiċita.
(4) Ir-Regolament tal-Kummissjoni (KE) Nru 936/97 tas-27 ta' Mejju 1997 li jiftaħ u jipprovdi għall-amministrazzjoni ta' kwoti ta' tariffi għal laħam taċ-ċanga ta' kwalità għolja friska, imkessħa u iffriżata u għal laħam tal-buflu iffriżat [5], kif emendat l-aħħar mir-Regolament (KE) Nru 361/2002 [6], jipprovdi, għal numru ta' kwoti ta' laħam taċ-ċanga ta' kwalità għolja, għat-tmexxija permezz ta' ċertifikati ta' awtentiċita. Sabiex tiġi żgurata t-tmexxija uniformi tal-kwoti msemmija, regoli dettaljati għandhom jiġu adottati għall-applikazzjoni taż-żewġ kwoti msemmija fuq u inkorporati fir-Regolament (KE) Nru 936/97.
(5) Taħt l-Artikolu 2(f) tar-Regolament (KE) Nru 936/97 il-laħam msemmi għandu jilħaq ċerti kriterji ta' kwalità. F'dan il-kuntest, l-awtorità kompetenti tal-Kanada għadha kemm iddefiniet il-gradi ta' karkassi għal laħam tal-bufli (bison). L-Artikolu 2(f) għandhu għalhekk jiġi emendat.
(6) F'numru ta' każijiet, b'mod partikolari fejn laħam taċ-ċanga ta' kwalità għolja frisk jew imkessaħ huwa importat bl-ajru minħabba fin-natura tiegħu li jitħassar, id-dokumenti u/jew fatti magħrufa (data) meħtieġa għar-rilaxx ta' malajr ta' din il-merkanzija huma nieqsa. Sabiex jiġu faċilitati operati kummerċjali, l-Artikolu 8 tar-Regolament (KE) Nru 936/97 għandu jiġi emendat. Il-każijiet eċċezzjonali li fihom liċenzji ta' importazzjoni jistgħu jinħarġu għandhom l-ewwel jiġu speċifikati. Il-kondizzjonijiet jridu jiġu preskritti għad-depożitu u r-rilaxx ta' sigurta speċifika kontra liċenzji ta' importazzjoni oħra għajr dawk riferiti fit-tieni indent ta' l-Artikolu 4 tar-Regolament tal-Kummissjoni (KE) Nru 1445/95 tas-26 ta' Ġunju 1995 dwar regoli ta' applikazzjoni għal liċenzji ta' importazzjoni u esportazzjoni fis-settur tal-laħam taċ-ċanga u l-vitella u li jħassru r-Regolament (KEE) Nru 2377/80 [7], kif emendat l-aħħar mir-Regolament (KE) Nru 492/2001 [8], u l-ħtieġa prinċipali għal dik il-garanzija trid tiġi definita.
(7) Il-miżuri pprovduti f'dan ir-Regolament huma b'mod konformi ma' l-opinjoni tal-Kumitat ta' Ġestjoni tal-Laħam taċ-Ċanga u l-Vitella,
ADOTTAT DAN IR-REGOLAMENT:
Artikolu 1
Ir-Regolament (KE) No 936/97 huwa hawnhekk emendat kif ġej:
1. l-ewwel indent ta' l-Artikolu 1(1) jiġi emendat kif ġej:
(a) "58100" tunnellati mettriċi jiġi mibdul b' "59100 tunnellati mettriċi";
(b) it-tieni sottoparagrafu li ġej huwa miżjud;
"Madankollu, il-volum totali ta' kwoti ta' tariffi għandu jkun ta' 69100 tunnellati mettriċi fis-sena ta' importazzjoni 2002/03.";
2. L-Artikolu 2 huwa emendat kif ġej:
(a) it-tieni sottoparagrafu li ġej huwa miżjud ma' punt (a):
"Madankollu, għas-sena ta' importazzjoni 2002/03 il-kwota ta' tariffa għandha tkun ta' 38000 tunnellata mettrika, li minnhom 10000 tunnellati mettriċi, espressi f'użin tal-prodott, għandhom jaqgħu taħt il-kodiċi NM 02013000, 02023090, 02061095 u 02062991.";
(b) il-punt (f) jiġi mibdul b'dan li ġej:
"(f) 11500
tunnellati mettriċi ta' l-użin tal-prodott għal laħam li jaqa taħt il-kodiċi NM
0201
,
0202
,
02061095
u
02062991
, u jilħaq id-definizzjoni li ġejja:
"Karkassi jew xi qatgħat miksuba minn annimali bovini li mhumiex akbar minn 30 xahar li ġew mitmugħa għal 100 ġurnata jew aktar razzjonijiet ibbilanċjati nutrizjonalment ta' kontenut ta' enerġija għolja li jikkontienu mhux inqas minn 70 % qamħ u jikkomprendu mill-inqas 20 libra ta' għalf totali kull ġurnata. Laħam taċ-ċanga gradat "choice"; jew "prime"; skond il-livelli stabbiliti tad-USDA (Dipartiment tal-Biedja ta' l-Istati Uniti ta' l-Amerika) jilħaq awtomatikament id-definizzjoni msemmija fuq. Laħam gradat "Kanada A";, "Kanada AA";, "Kanada AAA";, "Kanada Choice"; u "Kanada Prime";, "A1";, "A2"; u "A3";, skond l-Aġenzija ta' l-Ispezzjoni ta' l-Ikel Kanadiż - il-Gvern tal-Kanada, jikkorrespondi għal din id-definizzjoni.";";
(ċ) il-punt (g) li ġej huwa miżjud:
"(g) 1000
tunnellati mettriċi ta' laħam mingħajr għadam li jaqa' taħt il-kodiċi NM
02013000
u
02023090
u jilħaq id-definizzjoni li ġejja:
"flett (lomito), striploin u/jew Cube roll (lomo), il-warrani (rabadilla), in-naħa ta' fuq (carnaza negra) miksuba minn annimali crossbred magħżula b'inqas minn 50 % ta' razez tat-tip zebú u li ġew mitmugħa esklussivament bħaxix jew ħuxlief minn art li jinħarat. L-annimali maqtula għandhom ikunu għoġiela jew għoġiela nisa li jaqgħu taħt il-kategorija "V"; tas-sistema ta' gradazzjoni tal-karkassi VACUNO li tipproduċi karkassi li ma jaqbżux il-260 kg.
Il-qatgħat iridu jiġu tikkettjati skond l-Artikolu 13 tar-Regolament (KE) Nru 1760/2000 tal-Parlament Ewropew u tal-Kunsill tas-17 ta' Lulju 2000 li jistabbilixxi sistema għall-identifikazzjoni u r-reġistrazzjoni ta' annimali ta' l-ifrat u rigward it-tikkettjar tal-laħam taċ-ċanga u ta' prodotti mil-laħam taċ-ċanga u li jħassar ir-Regolament tal-Kunsill (KE) Nru 820/97 [9]. L-indikazzjoni "laħam taċ-ċanga ta' kwalità għolja"; tista' tiżdied mat-tagħrif fuq it-tikketta.";";
3. L-Artikolu 8 huwa emendat kif ġej:
(a) il-paragrafu 1 jiġi mibdul b'dan li ġej:
"1. Importazzjonijiet ta' kwantitajiet dikjarati fit-tieni indent ta' l-Artikolu1(1) u fl-Artikolu 2(a), (b), (ċ), (d), (e) u (g) għandhom jiġu soġġetti għal preżentazzjoni, mar-rilaxx tagħhom fiċ-ċirkolazzjoni ħielsa, ta' liċenzji ta' importazzjoni maħruġa skond l-Artikolu 4(ċ) u (d) u paragrafu 2 ta' dan l-Artikolu.";
(b) il-paragrafu 3 jiġi mibdul b'dan li ġej:
"3. Minkejja l-paragrafu 2(a) u (ċ), u skond it-termini ta' dan il-paragrafu, l-awtoritajiet kompetenti jistgħu joħorġu liċenzji ta' importazzjoni meta:
- l-oriġinal taċ-ċertifikat ta' awtentiċità ġie presentat imma t-tagħrif relevanti mill-Kummissjoni ikun għadhu ma ġiex irċevut, jew
- l-oriġinal taċ-ċertifikat ta' awtentiċità ma ġiex preżentat, jew
- l-oriġinal taċ-ċertifikat ta' awtentiċità ġie preżentat u t-tagħrif relevanti mill-Kummissjoni ikun ġie rċevut imma ċerti fatti magħrufa (data) m humiex f'konformita.
F'dawn il-każijiet, minkejja t-tieni indent ta' l-Artikolu 4 tar-Regolament (KE) Nru 1445/95, is-sigurtà li trid tiġi depożitata għal liċenzji ta' importazzjoni għandha tkun ugwali għall-ammont korrespondenti, għall-prodott msemmija, għad-dazju tad-dwana taħt it-tariffa komuni tad-dwana (CCT) applikabbli fil-ġurnata li fiha hija sottomessa l-applikazzjoni għal-liċenzja ta' importazzjoni.
Wara li jkunu rċevew l-oriġinal taċ-ċertifikat ta' awtentiċità u t-tagħrif tal-Kummissjoni dwar Iċ-ċertifikat msemmi u wara li jkunu spezzjonaw li dawn il-fatti magħrufa (data) huma f'konformita, l-Istati Membri għandhom jirilaxxaw din is-sigurta fuq kondizzjoni li s-sigurta riferita fit-tieni indent ta' l-Artikolu 4 tar-Regolament (KE) Nru 1445/95 ġiet depożitata għall-istess liċenzja ta' importazzjoni.
Il-preżentazzjoni ta' l-oriġinal taċ-ċertifikat ta' awtentiċità li jikkonforma lill-awtorità kompetenti qabel l-iskadenza tal-perjodu ta' validita tal-liċenzja ta' importazzjoni konċernata għandha tikkostitwixxi ħtieġa prinċipali fit-tifsira ta' l-Artikolu 20 tar-Regolament tal-Kummissjoni (KEE) Nru 2220/85 [10] għas-sigurta riferita fit-tieni sottoparagrafu.
L-ammonti ta' din is-sigurta mhux rilaxxata għandhom jiġu sekwestrati u miżmuma bħala dazji tad-dwana.";
4. l-indent li ġej huwa miżjud ma' l-Anness II:
"- MINISTERIO DE AGRICULTURA, GANADERÍA, DIRECCIÓN DE NORMAS Y CONTROL DE ALIMENTOS:
għal laħam li joriġina fil-Paragwaj u li jilħaq id-definizzjoni fl-Artikolu 2(g)."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta' Lulju 2000.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Awissu 2002.